**อาสนวิหารปฏิสนธินิรมล** (อังกฤษ: Immaculate Conception Cathedral; 無原罪の聖母司教座聖堂) หรือ **อาสนวิหารนักบุญมารี** (อังกฤษ: St. Mary's Cathedral) หรือมักรู้จักในชื่อ **อาสนวิหารอูรากามิ** (ญี่ปุ่น: 浦上天主堂, อักษรโรมัน: *Urakami Tenshudō*) ซึ่งตั้งตามที่ตั้งในย่านอูรากามิ เป็นอาสนวิหารโรมันคาทอลิกในย่านโมโตโอมาชิ เมืองนางาซากิ ประเทศญี่ปุ่น

ประวัติ
-------

รูปปั้นนักบุญอักแนสจากอูรากามิซึ่งเสียหายจากระเบิดนิวเคลียร์ ปัจจุบันจัดแสดงอยู่ที่สำนักงานใหญ่สหประชาชาติ
อาสนวิหารหลังเดิมสร้างขึ้นด้วยอิฐและด้วยสถาปัตยกรรมแบบนีโอโรมาเนสก์ เริ่มก่อสร้างในปี 1895 หลังการห้ามนับถือศาสนาคริสต์ในญี่ปุ่นถูกยกเลิก หอสูงคู่ด้านหน้าของอาสนวิหารมีความสูง 64 เมตร และสร้างมาตั้งแต่ปี 1875 อาสนวิหารก่อสร้างเสร็จในปี 1925 และเป็นสิ่งก่อสร้างของศาสนาคริสต์ที่มีขนาดใหญ่ที่สุดในภูมิภาคเอเชียแปซิฟิก จนกระทั่งอาสนวิหารถูกทำลายจากการทิ้งระเบิดในปี 1945

ระเบิดนิวเคลียร์แฟตแมนถูกทิ้งระเบิดลงนางาซากิในวันที่ 9 สิงหาคม 1945 และศูนย์กลางการระเบิดอยู่ที่อูรากามิ ห่างไปจากอาสนวิหารเพียงราว 500 เมตร ส่งผลให้อาสนวิหารถูกทำลายเสียหายทั้งหมด เนื่องจากวันฉลองการยกขึ้นสวรรค์ของพระแม่กำลังจะมีขึ้นในวันที่ 15 ซึ่งใกล้เข้ามานั้น ทำให้ในอาคารเต็มไปด้วยศาสนิกชนกำลังเข้าร่วมพิธีมิสซา การถล่มทันทีของอาคารและผลจากคลื่นความร้อนส่งผลให้ผู้เข้าร่วมพิธีและผู้ที่อยู่ในอาสนวิหารขณะนั้นเสียชีวิตทั้งหมดทันที

ภายหลังการถกเถียงระหว่างคณะศิษยานุศิษย์ของอาสนวิหารกับรัฐบาลท้องถิ่นในการสร้างโบสถ์ขึ้นมาใหม่สิ้นสุดลง ในปี 1958 ชุมชนคาทอลิกได้ประกาศสร้างอาสนวิหารใหม่ขึ้นที่มีขนาดใหญ่กว่าเดิมตรงจุดที่อาสนวิหารเดิมเคยตั้งอยู่โดยใช้แปลนจากอาสนวิหารหลังเดิม รัฐบาลท้องถิ่นยอมรับการตัดสินใจและอนุมัติการก่อสร้างในปี 1959

ในบรรดารูปปั้นและศาสนวัตถุที่หลงเหลือจากการทำลาย คือเศียรแม่พระแห่งนางาซากิ (Our Mary of Nagasaki) ที่มีชื่อเสียง อันเป็นรูปปั้นแม่พระที่ถูกทำลายจากแรงระเบิดจนเหลือพบเพียงแค่ส่วนศีรษะ ปัจจุบันนำประดิษฐานในอาสนวิหารหลังปัจจุบัน

อ้างอิง
-------

1. ↑  "Cathedral of the Immaculate Conception (Urakami Church), 長崎 (Nagasaki), 長崎県 (Nagasaki), Japan". *www.gcatholic.org*. สืบค้นเมื่อ 2017-01-31.
2. ↑  Lisiero, Dario (2015-11-08). *Papal Apology* (ภาษาอังกฤษ). Lulu.com. ISBN 9781329668065.แม่แบบ:Circular-ref
3. ↑  Collie, Craig (2011-08-04). *Nagasaki: The Massacre of the Innocent and the Unknowing* (ภาษาอังกฤษ). Granta Publications. ISBN 9781846274435.
4. ↑  ERASMUS (29 Sep 2016). "The slow acceptance that destroying cultural heritage is a war crime". *The Economist*. สืบค้นเมื่อ 2 October 2016.
5. ↑  *Proceedings of the Pugwash Conference on Science and World Affairs* (ภาษาอังกฤษ). p. 199. ISBN 9789810231798.
6. ↑   Diehl, Chad R. (2011). *Resurrecting Nagasaki: Reconstruction, the Urakami Catholics, and Atomic Memory, 1945-1970* (PhD). Columbia University. pp. 214–232. doi:10.7916/D8TH8V1G. สืบค้นเมื่อ 15 April 2019.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Urakami Cathedral
* Nagasaki City Tourism Guide — Urakami Cathedral เก็บถาวร 2013-11-29 ที่ เวย์แบ็กแมชชีน
* Atomic bombed Maria of Urakami เก็บถาวร 2020-02-20 ที่ เวย์แบ็กแมชชีน
* Ave Maria for the Bombed Virgin of Nagasaki by Erika Colon
* 2013 feature film on the life of Takashi Nagai and the atom bombing of Nagasaki

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
	+ 2
* เวิลด์แคต (ผ่าน VIAF)

 |
| หอสมุดแห่งชาติ | 
* เยอรมนี
* ญี่ปุ่น

 |